

Ernæringen. 219 



sammenarbejde Kulstoffet, Brinten, Ilten og Kvælstoffet, hvilke de 

 modtage under Form af Vand, kulsure Salte og Kvælstofforbindelser. 

 Det er altsaa Planterne som danne Næringsstofferne, medens Dyret 

 blot omformer dem for at tilegne sig dem. I det dyriske Legeme 

 omdannes Næringsstofferne saa paa tusinde Maader og forlade det 

 tilsidst efter at være blevet opløste i kemiske Substanser, hvis 

 Sammensætning er ligesaa simpel som de Forbindelser, der fra 

 først af tjente Planterne til Næring. 



Alle disse Omdannelser og Omordninger af de oprindelige 

 Smaadele af Grundstofferne skyldes Kræfter der have deres Op- 

 rindelse fra Solen. Det er Solens Lys og Varme der opsamles i 

 Planten og som der binder Grundstoffernes Atomer sammen, saa at 

 de danne de sammensatte Molekuler der egne sig til at afgive 

 Føde for Dyrene. Det er Solens Lys og Varme der frigøres i Dyrets 

 Legeme ved Forbrændingen af Fødemidlerne gennem Ilten og som 

 giver sig til Kende som Elektricitet, Lys, Varme, som hvilende 

 Kraft i Cellerne og endelig som ligefrem Muskelarbejde. 



Alle Kræfter i det dyriske Legeme stamme altsaa fra Solen, 

 og saavel den egentlige Kraftudvikling som Ernæringssiden af det 

 dyriske Liv kunne alene holdes vedlige derved at Solstraalerne 

 sætte Planteverdenen i Stand til med ustandselig Virksomhed at 

 berede den Næring som skal tilføre Dyrene alle disse skjulte 

 Kræfter. 



